TV2 Nord er et hit blandt seerne, hvis man ser på de seneste seertal.

Sagen er nemlig den, at regionernes nyhedsudsendelse nu har overhalet DR's ellers uovervindelige nyhedsudsendelse: 21.30-TV-Avisen. Således at de regionale nyheder klokken 19.30 nu landets største nyhedsudsendelse målt på seere. Det er nye seertal fra Gallup, der afslører udviklingen. I de 13 uger målingen har fundet sted er det gennemsnitlige seertal på TV Avisen faldet her i 2016 til 522.000, og det betyder, at TV2 regionerne og dermed også TV2 Nord er den mest sete nyhedsudsendelse. - Vi er meget stolte af, at nordjyderne tager så godt imod vores regionale nyheder, reportager og magasiner. Vi vil fremadrettet også ligge os i selen for at levere et produkt til nordjyderne, som folk åbner for og følger med i. De seneste flotte tal forpligter, siger chefredaktør Ingrid Buch, TV2Nord.